Սիրելի՛ հայրենակիցներ,

Շնորհավորում եմ Տեղական ինքնակառավարման մարմինների օրվա կապակցությամբ:

Հայաստանի Հանրապետությունում ՏԻՄ համակարգը ներդրվել է որպես կառավարման ժողովրդավարացման գործընթացի առաջին քայլ: Այս ընթացքում ՏԻՄ համակարգը մի շարք վերափոխումների է ենթարկվել՝ հասնելով համայնքների խոշորացման փուլին:

Կենսական է տեղական ինքնակառավարման մարմինների դերը համայնքների զարգացման գործում, և նրանց ղեկավարների, ավագանիների, համայնքային ծառայողների արհեստավարժությունից, պատասխանատվության զգացումից և լիակատար նվիրումով աշխատելու պատրաստակամությունից է կախված համայնքի բնակիչների կյանքի որակի բարելավումը։

Վստահ եմ, որ Իջևան համայնքի ավագանին և համայնքապետարանի աշխատակազմը պատասխանատու աշխատանքով շարունակելու են վստահորեն կատարել իրենց առջև դրված խնդիրները՝ հանուն համայնքի բնակիչների բարեկեցության և հետագա առաջընթացի:

Կոչ եմ անում մեր համաքաղաքացիներին՝ ակտիվ մասնակցություն ունենալ համայնքի ապագայի համար կարևոր դերակատարում ունեցող որոշումների կայացմանը և հանրային քննարկումներին:

Եվս մեկ անգամ շնորհավորելով ՏԻՄ աշխատակիցներին` մաղթում եմ հաջողություն, նպատակասլացություն և հաստատակամություն իրենց բարդ ու պատասխանատու աշխատանքում։